钦定古今图书集成/明伦汇编/氏族典/第448卷 > 《廖用贤尚友录》 > 沈崇傃
## 钦定古今图书集成/明伦汇编/氏族典/第448卷 > 《廖用贤尚友录》 > 沈崇傃

按《梁书沈崇傃传》：“崇傃字思整，吴兴武康人也。父怀
明，宋兖州刺史。崇傃起家为奉朝请，永元末，迁司徒
行参军。母卒，昼夜号泣。家贫无以迁窆，乃行乞经年，
始获葬焉。既而庐于墓侧，自以初行丧礼不备，复以
葬后，更治服三年。郡县举其至孝，高祖遣中书舍人
慰勉之，擢补太子洗马，固辞不受，经年乃为永宁令。”
自以禄不及养，怛恨愈甚。至县卒。